pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บขส. คาดวันนี้ (9 เม.ย.64) มีประชาชนเดินทางกลับภูมิลำเนาช่วงเทศกาลสงกรานต์ ไม่ต่ำกว่า 50,000 คน
วันศุกร์ที่ 9 เมษายน 2564
บขส. คาดวันนี้ (9 เม.ย.64) มีประชาชนเดินทางกลับภูมิลําเนาช่วงเทศกาลสงกรานต์ ไม่ต่ํากว่า 50,000 คน
เตรียมจัดรถโดยสารรองรับการเดินทางประชาชนกว่า 5,000 เที่ยว พร้อมยืนยัน บขส. มีมาตรการคุมเข้มความปลอดภัยบนรถโดยสาร-สถานีขนส่ง มั่นใจ เดินทางปลอดภัย ห่างไกลโควิด-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) เปิดเผยตัวเลขผู้โดยสารเดินทางในช่วงเทศกาลสงกรานต์ว่า เมื่อวานนี้ (วันที่ 8 เมษายน 2564) บขส. ได้จัดรถบขส.,รถร่วม,รถตู้ (เที่ยวไป) จํานวน 3,443 เที่ยว รองรับผู้โดยสาร จํานวน 40,017 คน ส่วนเที่ยวกลับ ได้จัดรถบขส.,รถร่วม,รถตู้ จํานวน 3,470 เที่ยว รองรับผู้โดยสาร จํานวน 31,868 คน ส่วนวันนี้ (9 เมษายน 2564) คาดการณ์ว่าจะมีผู้โดยสารเดินทางกลับภูมิลําเนา ประมาณ 50,000 คน โดย บขส. ยังคงจัดรถโดยสารรองรับการเดินทางในเที่ยวไป กว่า 5,000 เที่ยว สามารถรองรับผู้โดยสารได้กว่า 100,000 คน ทั้งนี้ขอความร่วมมือให้ผู้โดยสารเผื่อเวลาเดินทางมายังสถานีขนส่งผู้โดยสาร อย่างน้อย 1-2 ชั่วโมงก่อนเวลารถออก และผู้ที่จองตั๋วโดยสารล่วงหน้าให้ตรวจสอบเวลาและจุดขึ้นรถที่ระบุในตั๋วโดยสาร โดยเฉพาะเส้นทางภาคเหนือและภาคตะวันออกเฉียงเหนือ เนื่องจากในปีนี้ บขส.นํารถโดยสารออกจากสถานีขนส่งผู้โดยสารกรุงเทพ (จตุจักร) หรือ หมอชิต 2 เท่านั้น
กรรมการผู้จัดการใหญ่ บขส. กล่าวด้วยว่า จากสถานการณ์การแพร่ระบาดของเชื้อไวรัสโควิด-19 บขส. ได้ประกาศมาตรการช่วยเหลือผู้โดยสารที่มีความประสงค์งดการเดินทางในระหว่างวันที่ 8 -18 เมษายน 2564 ให้คืนตั๋วโดยสาร บขส. ได้เต็มราคา ไม่หักค่าธรรมเนียม ซึ่งข้อมูลล่าสุด ณ วันที่ 9 เมษายน 2564 มีผู้โดยสารนําตั๋วโดยสารมาขอคืนแล้ว 4,160 ใบ คิดเป็น 6.58% โดยตั๋วโดยสารที่จองล่วงหน้าเดินทางในวันที่ 9 เมษายน 2564 มีผู้โดยสารขอคืนตั๋วมากที่สุด จํานวน 1,074 ใบ ส่วนใหญ่เดินทางในเส้นทางภาคตะวันออกเฉียงเหนือ อาทิ เส้นทาง กรุงเทพฯ - สกลนคร ,กรุงเทพฯ-นครพนม และกรุงเทพฯ-อุบลราชธานี ทั้งนี้ ผู้โดยสารสามารถติดต่อขอคืนตั๋วหรือเลื่อนการเดินทาง ได้ที่ช่องจําหน่ายตั๋วของ บขส. ก่อนเวลารถออก ไม่น้อยกว่า 3 ชั่วโมง ส่วนผู้โดยสารใช้สิทธิ์บัตรสวัสดิการแห่งรัฐ , โครงการ“เราชนะ” และโครงการ “ม33เรารักกัน” ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้ ก่อนเวลารถออกไม่น้อยกว่า 3 ชั่วโมง
อย่างไรก็ดี เพื่อป้องกันการแพร่ระบาดของเชื้อไวรัสโควิด-19 ได้สั่งกําชับไปยังเจ้าหน้าที่ทุกฝ่ายให้เพิ่มการเฝ้าระวังและป้องกันการแพร่ระบาดของเชื้อไวรัสโควิด-19 ในสถานีขนส่งผู้โดยสารทุกแห่ง และบนรถโดยสาร ตามมาตรการสาธารณสุขอย่างเคร่งครัด และขอให้ประชาชนที่มีความจําเป็นต้องเดินทาง สวมหน้ากากอนามัยหรือหน้ากากผ้า ขณะใช้บริการตลอดเวลา รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการ และในการเดินทางข้ามจังหวัด ขอให้ประชาชนติดตามข้อมูลข่าวสารและประกาศเข้าพื้นที่ของแต่ละจังหวัดก่อนออกเดินทางด้วย สอบถามรายละเอียดข้อมูล บขส. เพิ่มเติมได้ที่ ช่องจําหน่ายตั๋ว บขส.ทุกแห่งทั่วประเทศ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-ศบค.มท. แจ้งทุกจังหวัดเสนอคณะกรรมการโรคติดต่อจังหวัด พิจารณาอนุญาตผ่อนคลายกิจกรรมพื้นบ้านได้เฉพาะการซ้อมชนโค ชนไก่ และกัดปลา โดยไม่มีผู้เข้าชมในสนาม
วันศุกร์ที่ 9 เมษายน 2564
ศบค.มท. แจ้งทุกจังหวัดเสนอคณะกรรมการโรคติดต่อจังหวัด พิจารณาอนุญาตผ่อนคลายกิจกรรมพื้นบ้านได้เฉพาะการซ้อมชนโค ชนไก่ และกัดปลา โดยไม่มีผู้เข้าชมในสนาม
ศบค.มท. แจ้งทุกจังหวัดเสนอคณะกรรมการโรคติดต่อจังหวัด พิจารณาอนุญาตผ่อนคลายกิจกรรมพื้นบ้านได้เฉพาะการซ้อมชนโค ชนไก่ และกัดปลา โดยไม่มีผู้เข้าชมในสนาม
วันนี้ (9 เม.ย. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ด้วยคณะรัฐมนตรี มีมติเมื่อวันที่ 23 มีนาคม 2564 ให้กระทรวงมหาดไทยหรือหน่วยงานผู้มีอํานาจตามกฎหมาย พิจารณาผ่อนคลายกิจกรรมตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 18) กรณีสนามชนโค สนามชนไก่ สนามกัดปลา สนามฝึกซ้อมหรือแข่งขันหรือการจัดกิจกรรมอื่นในลักษณะทํานองเดียวกัน โดยให้สามารถจัดการฝึกซ้อมหรือแข่งขันได้แบบไม่มีผู้ชม และปฏิบัติตามมาตรการ D-M-H-T-T อย่างเคร่งครัด
เพื่อให้การดําเนินการตามมติคณะรัฐมนตรีข้างต้นเป็นไปในแนวทางเดียวกันทุกจังหวัด รวมทั้งเป็นการส่งเสริมให้เกษตรกรผู้เลี้ยงโค ไก่ชน และปลากัด ได้กลับมาประกอบอาชีพอีกครั้ง นายฉัตรชัย พรหมเลิศ ปลัดกระทรวงมหาดไทยในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการให้ผู้ว่าราชการจังหวัดทุกจังหวัดเสนอคณะกรรมการโรคติดต่อจังหวัดพิจารณาอนุญาตผ่อนคลายกิจกรรมพื้นบ้านได้เฉพาะการซ้อมชนโค ชนไก่ และกัดปลา โดยไม่มีผู้เข้าชมในสนาม โดยความเห็นชอบของคณะกรรมการโรคติดต่อจังหวัด และต้องปฏิบัติตามมาตรการ D-M-H-T-T อย่างเคร่งครัด ทั้งนี้ หากพบว่ากิจกรรมใดไม่ปฏิบัติตามมาตรการทางสาธารณสุข ให้เสนอคณะกรรมการโรคติดต่อจังหวัดพิจารณาสั่งปิดเป็นรายกรณีต่อไป
รัฐบาลไทย-ข่าวทำเนียบรัฐบาล-กรมทางหลวงชนบทพร้อมเปิดใช้ถนนสายแยก ทล.7 - ท่าเรือแหลมฉบัง สนับสนุนเขตเศรษฐกิจพิเศษภาคตะวันออก (EEC)
วันศุกร์ที่ 9 เมษายน 2564
กรมทางหลวงชนบทพร้อมเปิดใช้ถนนสายแยก ทล.7 - ท่าเรือแหลมฉบัง สนับสนุนเขตเศรษฐกิจพิเศษภาคตะวันออก (EEC)
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 7 - ท่าเรือแหลมฉบัง อําเภอศรีราชา จังหวัดชลบุรี แล้วเสร็จ
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 7 - ท่าเรือแหลมฉบัง อําเภอศรีราชา จังหวัดชลบุรี แล้วเสร็จ
นายปฐม เฉลยวาเรศ อธิบดีกรมทางหลวงชนบท เปิดเผยว่า ท่าเรือแหลมฉบัง อําเภอศรีราชา จังหวัดชลบุรี เป็นท่าเรือสินค้าหลักของประเทศ โดยปัจจุบันได้เปิดดําเนินการตามโครงการถึงระยะที่ 2 และอยู่ระหว่างดําเนินการขยายสู่โครงการระยะที่ 3 ซึ่งเส้นทางการขนส่งสินค้าทางถนนจะใช้ทางหลวงแผ่นดินหมายเลข 7 เป็นเส้นทางหลัก ส่งผลให้มีปริมาณการจราจรที่หนาแน่น ประกอบกับในอนาคตเมื่อเปิดใช้งานโครงการในระยะที่ 3 จะทําให้การจราจรติดขัดมากยิ่งขึ้น ทั้งนี้ เพื่อเชื่อมโยงโครงข่ายของจังหวัดชลบุรีให้สมบูรณ์ ลดระยะการขนส่งระหว่างนิคมอุตสาหกรรมในพื้นที่อําเภอปลวกแดงสู่ท่าเรือแหลมฉบัง แบ่งเบาการจราจรบนถนนสายหลัก สนับสนุนการขนส่งสินค้าทั้งในและต่างประเทศ และสนับสนุนเขตเศรษฐกิจพิเศษภาคตะวันออก (Eastern Economic Corridor : EEC) สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาพื้นที่เศรษฐกิจฝั่งตะวันออกหรือโครงการระเบียงเศรษฐกิจภาคตะวันออกอย่างต่อเนื่อง
ทช. จึงได้พัฒนาโครงข่ายทางถนนเพื่อเชื่อมต่อทางหลวงแผ่นดินหมายเลข 7 บริเวณ กม. ที่ 107+200 ไปบรรจบกับท่าเรือแหลมฉบัง โดยได้ดําเนินโครงการก่อสร้างถนนสายแยกทางหลวงแผ่นดินหมายเลข 7 - ท่าเรือแหลมฉบัง อําเภอศรีราชา จังหวัดชลบุรี ระยะทางรวม 10.570 กิโลเมตร มีจุดเริ่มต้นโครงการ กม. ที่ 8+500 บนถนนทางหลวงชนบทสาย ชบ.3009 ไปทางด้านทิศตะวันตก ข้ามถนนทางหลวงแผ่นดินหมายเลข 7 (กม. ที่ 107+200) ข้ามจุดตัดทางแยกบริเวณบ้านหนองคล้า ข้ามทางรถไฟสายตะวันออก และข้ามถนนทางหลวงแผ่นดินหมายเลข 3 (กม. ที่ 130+450) สิ้นสุดโครงการบริเวณท่าเรือแหลมฉบัง ซึ่งโครงการดังกล่าวแบ่งการก่อสร้างออกเป็น 4 ตอน ดังนี้
ตอนที่ 1 มีจุดเริ่มต้น กม. ที่ 16+300 ถึง กม.ที่ 19+070 ระยะทาง 2.770 กิโลเมตร
ตอนที่ 2 มีจุดเริ่มต้น กม. ที่ 14+100 ถึง กม.ที่ 16+300 ระยะทาง 2.200 กิโลเมตร
ตอนที่ 3 มีจุดเริ่มต้น กม. ที่ 11+400 ถึง กม.ที่ 14+100 ระยะทาง 2.700 กิโลเมตร
ตอนที่ 4 มีจุดเริ่มต้น กม. ที่ 8+500 ถึง กม.ที่ 11+400 ระยะทาง 2.900 กิโลเมตร
โดยได้ก่อสร้างเป็นถนนคอนกรีตเสริมเหล็ก ขนาด 6 - 8 ช่องจราจร มีเกาะกลางถนน ไหล่ทาง เครื่องหมายจราจร ไฟฟ้าแสงสว่าง และสิ่งอํานวยความปลอดภัย พร้อมก่อสร้างสะพานขนาดใหญ่ จํานวน 4 แห่ง ประกอบด้วย สะพานข้ามทางหลวงแผ่นดินหมายเลข 3 (ถนนสุขุมวิท) บริเวณ กม. ที่ 17+800 สะพานข้ามทางรถไฟ บริเวณ กม. ที่ 15+700 สะพานข้ามแยกหนองคล้า บริเวณ กม. ที่ 12+975 และสะพานข้ามทางหลวงแผ่นดินหมายเลข 7 (ถนนมอเตอร์เวย์) บริเวณ กม. ที่ 9+400 ปัจจุบันได้ดําเนินการก่อสร้างแล้วเสร็จสมบูรณ์ครบทั้ง 4 ตอน และได้เปิดให้ประชาชนได้ใช้สัญจรแล้ว ใช้งบประมาณในการก่อสร้างรวม 1,499.255 ล้านบาท
รัฐบาลไทย-ข่าวทำเนียบรัฐบาล-รฟม. เตรียมพร้อมมาตรการความปลอดภัยในเส้นทางก่อสร้างโครงการรถไฟฟ้าทุกสาย เพื่อให้ประชาชนเดินทางสะดวกและปลอดภัยในเทศกาลสงกรานต์ 2564
วันศุกร์ที่ 9 เมษายน 2564
รฟม. เตรียมพร้อมมาตรการความปลอดภัยในเส้นทางก่อสร้างโครงการรถไฟฟ้าทุกสาย เพื่อให้ประชาชนเดินทางสะดวกและปลอดภัยในเทศกาลสงกรานต์ 2564
การรถไฟฟ้าขนส่งมวลชนแห่งประเทศไทย (รฟม.) เตรียมพร้อมมาตรการความปลอดภัยในเส้นทางก่อสร้างโครงการรถไฟฟ้าทุกสาย เพื่อให้ประชาชนเดินทางสะดวกและปลอดภัยในเทศกาลสงกรานต์ 2564
ตามที่ นายศักดิ์สยาม ชิดชอบ รัฐมนตรีว่าการกระทรวงคมนาคม มอบนโยบายให้ทุกหน่วยงานในสังกัดเตรียมพร้อมมาตรการอํานวยความสะดวกและปลอดภัยรองรับการเดินทางของประชาชนช่วงเทศกาลสงกรานต์ 2564 นั้น
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า รฟม. ได้สั่งการให้โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) โครงการรถไฟฟ้าสายสีชมพู ช่วงแคราย – มีนบุรี และโครงการรถไฟฟ้าสายสีเหลือง ช่วงลาดพร้าว – สําโรง ที่อยู่ระหว่างดําเนินงานก่อสร้างงานโยธา เตรียมความพร้อมในการอํานวยความสะดวกและปลอดภัยในบริเวณพื้นที่ก่อสร้างโครงการฯ เพื่อรองรับการเดินทางของประชาชนที่จะเดินทางกลับภูมิลําเนา หรือเดินทางไปท่องเที่ยว ในช่วงเทศกาลสงกรานต์ 2564 โดยให้ผู้รับจ้างงานโยธาทั้ง 3 โครงการ ปฏิบัติตามมาตรการความปลอดภัยในงานก่อสร้างอย่างเคร่งครัด หมั่นตรวจสอบและจัดสภาพหน้างานให้อยู่ในสภาพเรียบร้อย เช่น การจัดการพื้นที่ปิดปากบ่อ หลุม และช่องเปิดต่างๆ การจัดเก็บอุปกรณ์เครื่องมือ เครื่องจักร ให้เรียบร้อยและปลอดภัย ไม่กีดขวางการจราจร การจัดแนวแบริเออร์ให้เป็นระเบียบ จัดทําป้ายเตือน ป้ายทางเบี่ยง ทางเลี่ยง และปิดกั้นแนวรั้วคอนกรีตบริเวณจุดที่เป็นอันตรายให้เรียบร้อย รวมถึงการติดตั้งไฟส่องสว่างให้ชัดเจน การตรวจสอบอุปกรณ์ไฟฟ้า และการจัดเก็บวัตถุไวไฟหรือสารไวไฟให้เรียบร้อย นอกจากนี้ ยังจัดให้มีเจ้าหน้าที่เฝ้าระวังและจัดเตรียมอุปกรณ์ด้านจราจร เพื่อเตรียมพร้อมให้การช่วยเหลือกรณีเกิดเหตุฉุกเฉิน ตลอด 24 ชั่วโมง เพื่อทําให้เกิดความปลอดภัยในชีวิตและทรัพย์สิน รวมทั้งป้องกันอุบัติเหตุที่อาจจะเกิดขึ้น
นอกจากนี้ รฟม. ได้ร่วมรณรงค์ประชาสัมพันธ์สร้างจิตสํานึกและความตระหนักในการใช้รถใช้ถนนช่วงเทศกาลสงกรานต์ ภายใต้แคมเปญ “สงกรานต์สุขใจ ขับขี่ปลอดภัย ห่างไกลโควิด” ผ่านสื่อประชาสัมพันธ์ภายในสถานีและขบวนรถไฟฟ้ามหานคร สายเฉลิมรัชมงคล (MRT สายสีน้ําเงิน) และสายฉลองรัชธรรม (MRT สายสีม่วง) ติดตั้งป้ายประชาสัมพันธ์บริเวณอาคารจอดแล้วจรของรถไฟฟ้า และตลอดแนวเส้นทางก่อสร้างโครงการรถไฟฟ้าทุกสาย ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-ทส. ร่วมสืบสานประเพณีไทย “สงกรานต์ วิถีใหม่” พร้อมกันทั่วประเทศ
วันศุกร์ที่ 9 เมษายน 2564
ทส. ร่วมสืบสานประเพณีไทย “สงกรานต์ วิถีใหม่” พร้อมกันทั่วประเทศ
ทส. ร่วมสืบสานประเพณีไทย “สงกรานต์ วิถีใหม่” พร้อมกันทั่วประเทศ
ทส. ร่วมสืบสานประเพณีไทย “สงกรานต์ วิถีใหม่” พร้อมกันทั่วประเทศ
วันนี้ (9 เมษายน 2564) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําเจ้าหน้าที่กระทรวงฯ ทั่วประเทศ สรงน้ําพระและขอพรเนื่องในวันสงกรานต์ ประจําปี 2564 พร้อมกันทั่วประเทศ ผ่านระบบ Video Conference เพื่อความเป็นสิริมงคลและสร้างขวัญกําลังใจแก่เจ้าหน้าที่ อีกทั้งร่วมสืบสานวัฒนธรรมประเพณีอันดีงามของไทย
โอกาสนี้ นายวราวุธ ได้กล่าวอวยพรเนื่องในวันสงกรานต์แก่เจ้าหน้าที่กระทรวงฯ ทั่วประเทศ “ขออํานาจคุณพระศรีรัตนตรัยและบารมีแห่งพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี โปรดดลบันดาลประทานพรให้ข้าราชการ พนักงาน และเจ้าหน้าที่ของกระทรวงฯ และครอบครัว ทุกท่าน มีสุขภาพพลานามัยแข็งแรง ประสบแต่ความสุข ความสําเร็จ และความเจริญก้าวหน้าในหน้าการงาน อีกทั้งขอฝากให้ทุกท่านปฏิบัติตนตามมาตรการป้องกันโควิด -19 และขอให้ดูแลระมัดระวัง ดูแลรักษาสุขภาพ เพราะกําลังของเพื่อนๆ ข้าราชการ พนักงาน และเจ้าหน้าที่ทุกท่าน เป็นกําลังสําคัญในการปกป้องทรัพยากรธรรมชาติและสิ่งแวดล้อมของประเทศสู่ลูกหลานในอนาคตต่อไป”
รัฐบาลไทย-ข่าวทำเนียบรัฐบาล-ศบค.มท. สั่งการทุกจังหวัด หากพบผู้ติดเชื้อโควิด-19 ในสถานประกอบการในพื้นที่ ให้ปิดสถานประกอบการนั้นอย่างน้อย 2 สัปดาห์ เพื่อดำเนินการตามมาตรการป้องกันโรค
วันศุกร์ที่ 9 เมษายน 2564
ศบค.มท. สั่งการทุกจังหวัด หากพบผู้ติดเชื้อโควิด-19 ในสถานประกอบการในพื้นที่ ให้ปิดสถานประกอบการนั้นอย่างน้อย 2 สัปดาห์ เพื่อดําเนินการตามมาตรการป้องกันโรค
ศบค.มท. สั่งการทุกจังหวัด หากพบผู้ติดเชื้อโควิด-19 ในสถานประกอบการในพื้นที่ ให้ปิดสถานประกอบการนั้นอย่างน้อย 2 สัปดาห์ เพื่อดําเนินการตามมาตรการป้องกันโรค
วันนี้ (9 เม.ย. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ศูนย์ปฏิบัติการศูนย์บริหารสถานการณ์โควิด-19 (ศปก.ศบค.) ซึ่งมีเลขาธิการสภาความมั่นคงแห่งชาติเป็นประธาน ได้มีประเด็นข้อสั่งการ/ข้อเสนอแนะที่เกี่ยวข้องกับกระทรวงมหาดไทย ในการประชุมเมื่อวันที่ 5 เม.ย.64 ในการดําเนินการตามมาตรการเฝ้าระวังและควบคุมการแพร่ระบาดของโรคติดเชื้อไวรัสโคโรนา 2019 (โควิด-19) สําหรับสถานบริการ สถานบันเทิง ผับ คาราโอเกะ รวมทั้งกํากับและติดตามร้านอาหารในพื้นที่ให้ดําเนินการตามมาตรการ D-M-H-T-T อย่างเคร่งครัด
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัด (ยกเว้นจังหวัดสมุทรสาคร) ดําเนินการ 1) หากพบผู้ติดเชื้อในสถานบริการ สถานประกอบการที่มีลักษณะคล้ายสถานบริการ ผับ บาร์ คาราโอเกะ แห่งใดแห่งหนึ่ง ให้ปิดสถานประกอบการนั้นอย่างน้อย 2 สัปดาห์ กรณีพบในสถานประกอบการหลายแห่งในพื้นที่ใกล้เคียง ให้ปิดสถานประกอบการในพื้นที่นั้น ๆ เป็นเวลาอย่างน้อย 2 สัปดาห์ และกรณีมีการแพร่ระบาดในสถานประกอบการหลายแห่งในพื้นที่จังหวัดใด ให้คณะกรรมการโรคติดต่อจังหวัด/กรุงเทพมหานคร พิจารณาปิดสถานประกอบการในพื้นที่ทั้งจังหวัด/กรุงเทพมหานคร เป็นเวลาอย่างน้อย 2 สัปดาห์ และ 2) ในการจําหน่ายอาหารหรือเครื่องดื่ม สามารถดําเนินการได้ตามที่ทางราชการกําหนดในแต่ละพื้นที่อย่างเคร่งครัด ในกรณีตรวจพบผู้ติดเชื้อในสถานประกอบการ ให้ผู้มีอํานาจตามกฎหมายว่าด้วยโรคติดต่อมีคําสั่งปิดสถานที่นั้น ๆ เพื่อจัดระเบียบและระบบป้องกันโรคโควิด-19 อย่างน้อย 2 สัปดาห์ และหากตรวจพบว่ามีการแพร่ระบาดของโรคโควิด-19 ในร้านอาหารหรือเครื่องดื่มหลายแห่งในพื้นที่จังหวัดใด ให้คณะกรรมการโรคติดต่อจังหวัด/กรุงเทพมหานครพิจารณาเพิ่มการปิดร้านอาหารที่มีความเสี่ยง ได้แก่ สถานประกอบการที่เป็นห้องแอร์ และสถานประกอบการที่ไม่ได้ดําเนินการตามมาตรการป้องกันโรคโควิด-19 เป็นเวลาอย่างน้อย 2 สัปดาห์ โดยให้พนักงานเจ้าหน้าที่ตรวจกํากับการดําเนินการตามมาตรการป้องกันโรคโควิด-19 ตามที่ทางราชการกําหนดอย่างสม่ําเสมอ
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม เผย 10 เส้นทางที่รถหนาแน่นช่วงเทศกาลสงกรานต์ 2564 คาดปริมาณจราจรกว่า 7.3 ล้านคัน สอบถามสภาพจราจร โทร. 1586
วันศุกร์ที่ 9 เมษายน 2564
กรมทางหลวง กระทรวงคมนาคม เผย 10 เส้นทางที่รถหนาแน่นช่วงเทศกาลสงกรานต์ 2564 คาดปริมาณจราจรกว่า 7.3 ล้านคัน สอบถามสภาพจราจร โทร. 1586
กรมทางหลวง (ทล.) กระทรวงคมนาคม โดยสํานักอํานวยความปลอดภัย แจ้งว่า ในช่วงเทศกาลสงกรานต์ ระหว่างวันที่ 9 - 15 เมษายน 2564 เพื่อเป็นการอํานวยความสะดวกแก่ผู้เดินทางและหลีกเลี่ยงปัญหาการจราจรติดขัดในช่วงเทศกาลสงกรานต์
ทล. พร้อมดําเนินการอํานวยความสะดวกและปลอดภัยใน 10 เส้นทาง ที่มีการจราจรหนาแน่น ดังนี้
1. ดอนเมือง - รังสิต - ต่างระดับบางปะอิน (ทล.1) - อยุธยา - บางปะหัน - อ่างทอง - สิงห์บุรี - ชัยนาท - อุทัยธานี - นครสวรรค์ (ทล.32) ระยะทาง 172 กิโลเมตร
2. ลาดบัวหลวง - สุพรรณบุรี - ชัยนาท (ทล.340) ระยะทาง 164 กิโลเมตร
3. ต่างระดับบางปะอิน - วังน้อย - หนองแค - สระบุรี (ทล.1) - แก่งคอย - ปากช่อง - ลําตะคอง - สีคิ้ว - แยกปักธงชัย - นครราชสีมา (ทล.2) ระยะทาง 195 กิโลเมตร
4. รามอินทรา - มีนบุรี - หนองจอก - แยกฉะเชิงเทรา/พนัสนิคม - ฉะเชิงเทรา - ปราจีนบุรี -กบินทร์บุรี - แยกปักธงชัย (ทล.304) ระยะทาง 278 กิโลเมตร
5. รังสิต - ธัญบุรี - องครักษ์ - บ้านนา (ทล.305) - กบินทร์บุรี (ทล.33) ระยะทาง 135 กิโลเมตร
6. ต่างระดับบางขุนเทียน - สมุทรสาคร - บ้านบ่อ - สมุทรสงคราม - ต่างระดับวังมะนาว (ทล.35) ระยะทาง 75 กิโลเมตร
7. ตลิ่งชัน - ศาลายา - นครชัยศรี (ทล. 338) - นครปฐม - บางแพ - ราชบุรี - ต่างระดับวังมะนาว (ทล.4) ระยะทาง 120 กิโลเมตร
8. ทับช้าง - สุวรรณภูมิ - ลาดกระบัง - บางปะกง - หนองขาม - หนองปรือ - พัทยา (ทล.7) ระยะทาง 119 กิโลเมตร
9. บางนา - บางพลี - บางวัว - บางปะกง (ทล.34) ระยะทาง 38 กม.
10. วงแหวนกาญจนาภิเษกฝั่งตะวันออก และฝั่งตะวันตก (ทล.9) ระยะทาง 148 กิโลเมตร
ทั้งนี้ ระหว่างวันที่ 10 - 16 เมษายน 2564 รวม 7 วัน คาดว่าจะมีประชาชนเดินทางบนทางหลวงสายหลักและมอเตอร์เวย์ จํานวน 7,369,351 คัน แบ่งเป็นฝั่งขาเข้า 3,594196 คัน และฝั่งขาออก 3,775,155 คัน เพิ่มขึ้นจากเทศกาลสงกรานต์ 2563 กว่า 2.5 ล้านคัน นอกจากนี้ ทล. ขอความร่วมมือประชาชนเดินทางเหลื่อมเวลากระจายการเดินทางโดยบ้านใกล้กรุงเทพฯ ให้เดินทางออกทีหลัง และเดินทางกลับเข้ากรุงเทพฯ ก่อน เพื่อเพิ่มความสะดวกรวดเร็วในการเดินทางซึ่งเป็นไปตามนโยบายของรัฐมนตรีว่าการกระทรวงคมนาคม
หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง โทร. 1193
รัฐบาลไทย-ข่าวทำเนียบรัฐบาล-ขอคืนค่าตั๋วรถไฟได้ 100% หากเปลี่ยนใจ งดเดินทางช่วงสงกรานต์
วันศุกร์ที่ 9 เมษายน 2564
ขอคืนค่าตั๋วรถไฟได้ 100% หากเปลี่ยนใจ งดเดินทางช่วงสงกรานต์
...
จากสถานการณ์การแพร่ระบาดของโรคโควิด-19 ที่เกิดขึ้นในหลายพื้นที่ เพื่อเป็นการควบคุม ป้องกัน และลดความเสี่ยงของประชาชน การรถไฟแห่งประเทศไทยได้ออกมาตรการให้ประชาชนที่จองตั๋วรถไฟล่วงหน้าสําหรับการเดินทางในช่วงเทศกาลสงกรานต์ ระหว่างวันที่ 9 – 18 เม.ย. 64 สามารถคืนเงินตั๋วโดยสารได้เต็มราคา ดังนี้
.
1.ผู้โดยสารที่ซื้อตั๋วโดยสาร (รายบุคคล) ไว้ล่วงหน้า และต้องการงดเดินทาง สามารถขอคืนเงินค่าตั๋วโดยสารเป็นกรณีพิเศษได้เต็มราคา (ก่อนขบวนรถออกไม่น้อยกว่า 1 วัน) แต่หากเป็นตั๋วโดยสารที่ชําระด้วยบัตรสวัสดิการแห่งรัฐร่วมกับเงินสด จะได้รับค่าโดยสารคืนเฉพาะส่วนที่ได้จ่ายเป็นเงินสดเท่านั้น
2.ผู้โดยสารที่ซื้อตั๋วหมู่คณะ ตั๋วนําเที่ยวหมู่คณะ ตั๋วสําหรับเช่าขบวนรถพิเศษโดยสาร และตั๋วเช่ารถโดยสารไว้ล่วงหน้า สามารถติดต่อขอคืนเงินค่าตั๋วโดยสารเป็นกรณีพิเศษได้เต็มราคา (ก่อนวันเดินทางไม่น้อยกว่า 1 วัน) เช่นกัน
3.กรณีจังหวัดของสถานีต้นทางหรือปลายทางตามตั๋วของผู้โดยสาร ได้ประกาศมาตรการเป็นพื้นที่ควบคุมสูงสุด อนุญาตให้คืนเงินค่าตั๋วก่อนวันเดินทางไม่น้อยกว่า 1 ชั่วโมง
4.ผู้โดยสารที่จองตั๋วทางอินเทอร์เน็ต สามารถยื่นคําร้องขอคืนเงินค่าตั๋วโดยสารเป็นกรณีพิเศษได้เต็มราคา โดยแนบไฟล์ตั๋วส่งมาที่อีเมล passenger-ser@railway.co.th
.
และขอความร่วมมือประชาชนที่ยังประสงค์เดินทางด้วยรถไฟ สวมหน้ากากอนามัยตลอดการเดินทาง ลงทะเบียนไทยชนะทุกครั้งที่ใช้บริการ หรือหากพบเห็นผู้โดยสารที่มีอาการไข้ ไอ เจ็บคอ มีน้ํามูก หายใจเหนื่อยหอบ สามารถแจ้งเจ้าหน้าที่ประจําสถานี/ขบวนรถได้ทันทีครับ
.
สอบถามข้อมูลเพิ่มเติมได้ที่ โทร.1690 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คณะทำงานฝ่ายฝึกซ้อมเกษตรกรผู้เข้ารับพระราชทานรางวัลและนำเกษตรกรเข้าร่วมงานพระราชพิธีพืชมงคลจรดพระนังคัลแรกนาขวัญ
วันศุกร์ที่ 9 เมษายน 2564
คณะทํางานฝ่ายฝึกซ้อมเกษตรกรผู้เข้ารับพระราชทานรางวัลและนําเกษตรกรเข้าร่วมงานพระราชพิธีพืชมงคลจรดพระนังคัลแรกนาขวัญ
รองปลัดฯ อําพันธุ์ ประชุมคณะทํางานฝ่ายฝึกซ้อมเกษตรกรผู้เข้ารับพระราชทานรางวัลและนําเกษตรกรเข้าร่วมงานพระราชพิธีพืชมงคลจรดพระนังคัลแรกนาขวัญ
วันพฤหัสบดีที่ 8 เมษายน 2564 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะทํางานฝ่ายฝึกซ้อมเกษตรกรผู้เข้ารับพระราชทานรางวัลและนําเกษตรกรเข้าร่วมงานพระราชพิธีพืชมงคลจรดพระนังคัลแรกนาขวัญ ในฐานะประธานคณะทํางานฯ โดยมีคณะทํางานจากกรมส่งเสริมสหกรณ์ และกรมส่งเสริมการเกษตร เข้าร่วม ณ ห้องประชุมกรมส่งเสริมสหกรณ์ เทเวศร์ กรุงเทพมหานคร
ซึ่งที่ประชุมได้ร่วมกันพิจารณา หารือโครงการประชุมเชิงปฏิบัติการฝึกซ้อมเกษตรกรฯ การมอบหมายหน้าที่การปฏิบัติงาน กิจกรรมการฝึกซ้อมเกษตรกรผู้เข้าเฝ้ารับพระราชทานรางวัล วิธีการฝึกซ้อมเกษตรกรผู้เข้าเฝ้าฯ ขั้นตอนเข้ารับพระราชทานรางวัล รวมถึงมาตรการป้องกันและการตรวจหาเชื้อโรคโควิด-19 เพื่อให้การดําเนินการดําเนินงานพระราชพิธีเป็นไปด้วยความเรียบร้อย คล่องตัวและประสบความสําเร็จ รวมถึงเป็นไปตามมาตรการป้องกันโรคโควิด-19
รัฐบาลไทย-ข่าวทำเนียบรัฐบาล-นายพิศักดิ์ จิตวิริยะวศิน รองปลัดกระทรวงคมนาคม เป็นประธานเปิดกิจกรรมรณรงค์ลดอุบัติเหตุ “ชีวิตวิถีใหม่สงกรานต์ปลอดภัย - ปลอดโควิด 19”
วันศุกร์ที่ 9 เมษายน 2564
นายพิศักดิ์ จิตวิริยะวศิน รองปลัดกระทรวงคมนาคม เป็นประธานเปิดกิจกรรมรณรงค์ลดอุบัติเหตุ “ชีวิตวิถีใหม่สงกรานต์ปลอดภัย - ปลอดโควิด 19”
นายพิศักดิ์ จิตวิริยะวศิน รองปลัดกระทรวงคมนาคม หัวหน้ากลุ่มภารกิจการพัฒนาโครงสร้างพื้นฐานด้านทางหลวง เป็นประธานเปิดกิจกรรมรณรงค์ลดอุบัติเหตุ “ชีวิตวิถีใหม่สงกรานต์ปลอดภัย - ปลอดโควิด 19”
จัดโดย บริษัท ขนส่ง จํากัด (บขส.) มูลนิธิเมาไม่ขับ สํานักงานกองทุนสนับสนุนการสร้างเสริมสุขภาพ (สสส.) และภาคีเครือข่ายรณรงค์ลดอุบัติเหตุเมาไม่ขับทั้งภาครัฐและภาคเอกชน โดยมี นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด นายธานี สืบฤกษ์ รองอธิบดีกรมการขนส่งทางบก ผู้บริหาร ข้าราชการ เจ้าหน้าที่ และพนักงาน ให้การต้อนรับพร้อมเข้าร่วมกิจกรรม ณ สถานีขนส่งหมอชิต อาคารผู้โดยสารภาคกลาง ในวันที่ 8 เมษายน 2564
ภายในงานมีกิจกรรมให้ความรู้แก่ประชาชนในเรื่องการป้องกันตนเองจากการแพร่ระบาดของโรคติดเชื้อไวรัส COVID-19 และอันตรายจากการเมาแล้วขับ มีการแจกหน้ากากอนามัย
เจลล้างมือ แผ่นพับคู่มือการปฏิบัติตนเองเพื่อป้องกันไวรัส COVID-19 และคู่มือการเดินทางสงกรานต์อย่างไรให้ปลอดภัย นอกจากนี้มีการจัดเสวนา “ฉลองสงกรานต์อย่างไร ไม่ให้ตกเป็นเหยื่อจากอุบัติเหตุ” โดยมีเหยื่อเมาแล้วขับร่วมแลกเปลี่ยนประสบการณ์ ซึ่งจากสถิติอุบัติเหตุเทศกาลสงกรานต์ในปี 2563 พบว่า มีผู้เสียชีวิต จํานวน 150 ราย ผู้ที่ได้รับบาดเจ็บ จํานวน 1,700 ราย ซึ่งผู้เสียชีวิตส่วนใหญ่มีอายุระหว่าง 15 - 25 ปี สาเหตุหลักเกิดจากการเมาแล้วขับ ขับรถเร็ว ง่วงแล้วขับ และการขับรถตัดหน้ากระชั้นชิด รวมถึงไม่สวมหมวกกันน็อกหรือการฝ่าฝืนสัญญาณไฟจราจร เป็นต้น
นายพิศักดิ์ จิตวิริยะวศิน กล่าวว่า กระทรวงฯ มีความห่วงใยต่อสถานการณ์การแพร่ระบาดของโรคติดเชื้อไวรัส COVID-19 และอุบัติเหตุบนท้องถนนในช่วงเทศกาลสงกรานต์ 2564 เนื่องจากมีวันหยุดต่อเนื่องมากถึง 6 วัน ประชาชนจํานวนมากเดินทางกลับบ้านและท่องเที่ยว ซึ่งนายศักดิ์สยาม ชิดชอบ รัฐมนตรีว่าการกระทรวงคมนาคม เน้นย้ําให้ทุกหน่วยงานในสังกัด ดูแลเรื่องความสะดวก ปลอดภัย และให้บริการประชาชนอย่างเต็มที่ ในช่วงเทศกาลสงกรานต์นี้ ทุกโหมดการเดินทางทั้งทางบก ราง น้ํา และอากาศ
กระทรวงฯ จึงขอความร่วมมือจากทุกภาคส่วนช่วยกันปฏิบัติตามคําแนะนํา ข้อกําหนดของรัฐบาลอย่างเคร่งครัด ในการงดของมึนเมาทุกชนิดเมื่อต้องขับขี่ยานพาหนะ คาดเข็มขัดนิรภัยหรือสวมหมวกกันน็อกและระหว่างการเดินทางทุกครั้ง และกระทรวงฯ ในฐานะกํากับดูแลการขนส่งทางบก จึงได้มีมาตรการดูแลความปลอดภัยของประชาชนอย่างเข้มงวด ทั้งในด้านมาตรการป้องกันเชื้อไวรัส COVID-19 และอุบัติเหตุ โดยเฉพาะกับผู้โดยสารที่เดินทางมายังสถานีขนส่งหมอชิตทุกคนต้องสวมหน้ากากอนามัย รักษาระยะห่าง
ส่วนในเรื่องการป้องกันอุบัติเหตุ กระทรวงฯมีนโยบายที่สําคัญ คือ ต้องอํานวยความสะดวกและความปลอดภัยในการเดินทางให้กับประชาชน พนักงานที่ขับรถโดยสาร สาธารณะต้องปฏิบัติตามมาตรการที่กําหนดอย่างเคร่งครัด ทั้งผู้ขับรถโดยสารสาธารณะของ บขส. ขสมก. และรถร่วม หากตรวจพบว่าพนักงานขับรถมีปริมาณแอลกอฮอล์เกินศูนย์มิลลิกรัมจะมีการลงโทษตามที่ บขส. กําหนด
รัฐบาลไทย-ข่าวทำเนียบรัฐบาล-แรงงาน เตือนลดเสี่ยงเพลิงไหม้ ปิดอุปกรณ์ไฟฟ้าก่อนหยุดยาว พร้อมย้ำดูแลตัวเอง ลดเสี่ยงโควิด-19
วันศุกร์ที่ 9 เมษายน 2564
แรงงาน เตือนลดเสี่ยงเพลิงไหม้ ปิดอุปกรณ์ไฟฟ้าก่อนหยุดยาว พร้อมย้ําดูแลตัวเอง ลดเสี่ยงโควิด-19
กรมสวัสดิการและคุ้มครองแรงงานเตือนระวังเหตุเพลิงไหม้ในช่วงสงกรานต์ ขอความร่วมมือตรวจสอบเครื่องจักร อุปกรณ์ไฟฟ้าทุกชนิดก่อนหยุดยาว ย้ําแรงงานที่เดินทางออกต่างจังหวัด ควรขับรถด้วยความระมัดและปฏิบัติตามมาตรการป้องกันการแพร่ระบาดของโรคโควิดอย่างเคร่งครัด
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยในความปลอดภัยทั้งชีวิตและทรัพย์สินของลูกจ้าง นายจ้าง และสถานประกอบกิจการ ในช่วงวันหยุดยาวตั้งแต่วันที่ 10 - 15 เมษายน 2564 เนื่องในเทศกาลสงกรานต์โดยสถานประกอบกิจการส่วนใหญ่จะกําหนดให้เป็นวันหยุดยาวต่อเนื่อง เพื่อให้ลูกจ้างได้กลับภูมิลําเนา หรือท่องเที่ยวต่างจังหวัดกับครอบครัว และร่วมกิจกรรมตามประเพณีนิยมที่ปฏิบัติสืบต่อกันมาในช่วงเวลาดังกล่าว ดังนั้นเพื่อความปลอดภัยและป้องกันการเกิดอัคคีภัย จึงได้ขอความร่วมมือนายจ้าง ลูกจ้าง ในสถานประกอบกิจการ ตรวจสอบเครื่องจักร อุปกรณ์ไฟฟ้าให้อยู่ในสภาพสมบูรณ์ ปลอดภัย หากพบว่าชํารุดต้องซ่อมแซมทันที รวมทั้งปิดเครื่องจักร อุปกรณ์ไฟฟ้า และระบบต่าง ๆ ที่ไม่ได้ทํางานให้เรียบร้อย นอกจากนี้สถานประกอบกิจการต้องจัดให้มีอุปกรณ์ดับเพลิง สัญญาณแจ้งเหตุให้พร้อมสําหรับการใช้งานเพื่อจะได้ช่วยลดความเสียหายกรณีที่เกิดเพลิงไหม้ได้
อธิบดี กสร. กล่าวต่อว่า ในช่วงสถานการณ์การแพร่ระบาดของเชื้อไวรัสโควิด-19 นี้ รัฐมนตรีว่าการกระทรวงแรงงาน ยังห่วงถึงสวัสดิภาพของพี่น้องผู้ใช้แรงงานและนายจ้างที่เดินทางกลับภูมิลําเนา หรือเดินทางไปท่องเที่ยวในช่วงเทศกาลสงกรานต์ ขอให้ขับรถด้วยความระมัดระวัง มีสติ ไม่ประมาท ทั้งคนขับและผู้โดยสารต้องไม่ดื่มเครื่องดื่มแอลกอฮอล์ขณะเดินทาง และขอให้ปฏิบัติตามมาตรการป้องกันการแพร่ระบาดของโรคโควิด-19 ที่แต่ละสถานประกอบกิจการขอความมืออย่างเคร่งครัด เพื่อป้องกันการรับเชื้อหรือแพร่กระจายเชื้อไปสู่บุคคลอื่น โดยสวมหน้ากากอนามัย รักษาระยะห่าง ล้างมือด้วยน้ําและสบู่หรือเจลแอลกอฮอล์ หลีกเลี่ยงการอยู่ในสถานที่แออัดและไปในพื้นที่เสี่ยง ทั้งนี้ขออวยพรให้ประชาชนทุกท่านเดินทางโดยสวัสดิภาพ สุขภาพแข็งแรง พร้อมที่จะกลับปฏิบัติหน้าที่การงานต่อไป
รัฐบาลไทย-ข่าวทำเนียบรัฐบาล-สธ. เผยรัฐยินดีเปิดโอกาสให้ภาคเอกชนร่วมจัดหา-บริการวัคซีนโควิด 19 แก่ประชาชน
วันศุกร์ที่ 9 เมษายน 2564
สธ. เผยรัฐยินดีเปิดโอกาสให้ภาคเอกชนร่วมจัดหา-บริการวัคซีนโควิด 19 แก่ประชาชน
ผู้อํานวยการสถาบันวัคซีนเผย ภาครัฐยินดีเปิดโอกาสให้เครือข่ายโรงพยาบาลเอกชน /สมาคมโรงพยาบาลเอกชน ร่วมจัดหา-บริการวัคซีนโควิด 19 แก่ประชาชน เพิ่มช่องทาง ให้ประชาชนเข้าถึงวัคซีนมากขึ้น ไม่มีการปิดกั้นแต่ต้องรอพ้นช่วงที่วัคซีนมีจํากัด
วันนี้ (9 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.นคร เปรมศรีผู้อํานวยการสถาบันวัคซีน แถลงข่าวประเด็นความร่วมมือในการจัดหาวัคซีนร่วมกับภาคเอกชน ว่า วันนี้พลเอกประยุทธ์ จันทร์โอชา นายกรัฐมนตรี พร้อมด้วยศ.คลินิก เกียรติคุณ นพ.ปิยะสกล สกลสัตยาทร นพ.โสภณ เมฆธน ผู้ช่วยรัฐมนตรีประจํากระทรวงสาธารณสุข นพ.เกียรติภูมิ วงศ์รจิต ปลัดกระทรวงสาธารณสุข และผู้บริหาร หารือร่วมกับเครือข่ายโรงพยาบาลเอกชน สมาคมโรงพยาบาลเอกชน ถึงแนวทางการจัดหา-บริการวัคซีนโควิด 19 แก่ประชาชนเพิ่มเติม โดยมอบให้ศ.คลินิก เกียรติคุณ นพ.ปิยะสกล สกลสัตยาทร เป็นประธานในการจัดหาวัคซีนเพิ่มเติม ซึ่งภาคเอกชนได้แสดงเจตจํานงมีส่วนร่วมในการจัดหาวัคซีน โดยอาศัยว่าอาจมีความคล่องตัวมากกว่าภาครัฐ รวมทั้งยินดีทําตามแผนบริหารจัดการร่วมกับกระทรวงสาธารณสุขในการกระจายวัคซีนและบริการฉีดวัคซีน ทั้งนี้ การร่วมดําเนินงานจะเป็นไปตามนโยบายที่กําหนดไว้ ซึ่งทาง อย. ได้เปิดกว้างการขึ้นทะเบียนวัคซีนทุกชนิด ให้ผู้ขอขึ้นทะเบียนส่งเอกสารเข้ามาพิจารณาเพื่อให้เกิดความมั่นใจในประสิทธิภาพและความปลอดภัย และการที่ภาคเอกชนเข้ามามีส่วนร่วมนับเป็นการช่วยสนับสนุนภาครัฐ และช่วยอํานวยความสะดวก เพิ่มช่องทางให้ประชาชนเข้าถึงวัคซีนมากขึ้น โดยช่วงเวลาที่มีความเป็นไปได้ที่ภาคเอกชนจะจัดหาวัคซีนเพิ่มเติมได้นั้น น่าจะเป็นช่วงที่วัคซีนมีมากขึ้นหลังเดือนมิถุนายน 2564
นพ.นคร กล่าวต่อว่า การจัดหาวัคซีนภาครัฐโดยกรมควบคุมโรคและสถาบันวัคซีนแห่งชาติ ดําเนินการได้เป็นอย่างดีสามารถจัดหาได้เพียงพอต่อความต้องการของประชาชน รวมทั้งกระทรวงสาธารณสุขมีศักยภาพในการจัดบริการวัคซีน มีโรงพยาบาลของภาครัฐกว่า 1,000 แห่ง โรงพยาบาลส่งเสริมสุขภาพตําบลอีกประมาณ 10,000 แห่ง
“การกลายพันธุ์ของเชื้อไวรัส เป็นอีกปัจจัยที่ต้องให้ความสําคัญ วัคซีนที่มีอยู่ยังสามารถใช้ป้องกันโรคและอาการป่วยรุนแรงได้ แต่ไม่สามารถคาดการณ์ในอนาคต สิ่งสําคัญที่จะเอาชนะไวรัสกลายพันธุ์ได้ คือการกระจายวัคซีนออกไปให้ครอบคลุมประชาชนมารับการฉีดวัคซีนอย่างครบถ้วนในระยะเวลารวดเร็ว ป้องกันไม่ให้ระบาดใหญ่ ขอย้ําว่า กรมควบคุมโรคและสถาบันวัคซีนแห่งชาติ สามารถจัดหาวัคซีนเพียงพอสําหรับประชาชนคนไทย การที่เอกชนมีเจตนาในการเข้ามาเสริมการทํางานก็ยินดี เพื่อเดินหน้าต่อสู้กับโควิดด้วยกันต่อไป” นายแพทย์นครกล่าว
************************************** 9 เมษายน 2564
รัฐบาลไทย-ข่าวทำเนียบรัฐบาล-รมช.แรงงาน ยำแผนบูรณาการ เทรนแรงงานป้อนอุตสาหกรรม S-Curve
วันศุกร์ที่ 9 เมษายน 2564
รมช.แรงงาน ยําแผนบูรณาการ เทรนแรงงานป้อนอุตสาหกรรม S-Curve
- -
วันที่ 9 เมษายน 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานการประชุมคณะอนุกรรมการแรงงานและประสานงานการฝึกอาชีพในอุตสาหกรรมเป้าหมาย S-Curve ครั้งที่ 2/2564 เพื่อพิจารณาแนวทางการจัดทําแผนพัฒนากําลังคนของประเทศรองรับอุตสาหกรรมเป้าหมาย S-Curve โดยมีหม่อมหลวงปุณฑริก สิมิติ ที่ปรึกษารัฐมนตรีช่วยว่าการกระทรวงแรงงาน และคณะทํางาน เข้าร่วมประชุม ณ ห้องประชุมปกรณ์ อังศุสิงห์ ชั้น 10 กรมพัฒนาฝีมือแรงงาน
ศาสตราจารย์ นฤมล กล่าวว่า จากการประชุมคณะกรรมการพัฒนาแรงงานและประสานงานการฝึกอาชีพแห่งชาติครั้งที่ 1/2563 เมื่อวันที่ 1 ตุลาคม 2563 คณะกรรมการฯ ได้เห็นชอบให้จัดทําแผนพัฒนากําลังคนในอุตสาหกรรมเป้าหมาย ซึ่งกรมพัฒนาฝีมือแรงงาน (กพร.) ได้รวบรวมแผนงาน/โครงการที่เกี่ยวข้องกับการพัฒนากําลังคนในอุตสาหกรรมเป้าหมาย S-curve ประกอบด้วย ข้อมูลแผนงาน/โครงการของกระทรวงเกษตรและสหกรณ์ กระทรวงศึกษาธิการ กระทรวงการพัฒนาสังคมและความมั่นคงของมนุษย์ กรมส่งเสริมอุตสาหกรรม สถาบันคุณวุฒิวิชาชีพ (องค์การมหาชน) และกรมพัฒนาฝีมือแรงงาน รวมจํานวน 160 โครงการ ประกอบด้วย อุตสาหกรรมยานยนต์สมัยใหม่ อุตสาหกรรมการบินและโลจิสติกส์ อุตสาหกรรมอิเล็กทรอนิกส์อัจฉริยะ อุตสาหกรรมการท่องเที่ยวกลุ่มรายได้ดี และการท่องเที่ยวเชิงสุขภาพ อุตสาหกรรมดิจิทัล อุตสาหกรรมหุ่นยนต์เพื่อการอุตสาหกรรม อุตสาหกรรมการแปรรูปอาหาร อุตสาหกรรมการเกษตรและเทคโนโลยีชีวภาพอุตสาหกรรมเชื้อเพลิงชีวภาพและเคมีชีวภาพ อุตสาหกรรมการแพทย์ครบวงจร อุตสาหกรรมพัฒนาคนและการศึกษา เพื่อให้สอดรับกับการพัฒนาแรงงานในกลุ่ม 12 อุตสาหกรรมเป้าหมายได้อย่างเต็มประสิทธิภาพ
จากข้อมูลแผลการดําเนินของแต่ละหน่วยงาน มีเป้าหมายในการพัฒนาจํานวนกําลังแรงงานประมาณ 890,000 คน ครอบคลุมประมาณการความต้องการกําลังแรงงานใหม่และแรงงานที่อยู่ในสถานประกอบกิจการ ในเขตพัฒนาพิเศษภาคตะวันออก ปี 2562 - 2566 รวมกว่า 475,000 คน ยกตัวอย่างเช่น อุตสาหกรรมการบินและโลจิสติกส์ มีความต้องการแรงงานกว่า 142,00 คน อุตสาหกรรมดิจิทัลจํานวนกว่า 116,000 คน และอุตสาหกรรมอิเล็กทรอนิกส์จํานวนกว่า 58,000 คน เป็นต้น ซึ่งการจัดทําแผนฯ ครั้งนี้ ทําให้สามารถเห็นภาพความต้องการกําลังแรงงานของ 12 อุตสาหกรรมเป้าหมายใน S-Curve ของประเทศ พร้อมวางแผนการพัฒนากําลังแรงงานเพื่อนําไปสู่การพัฒนาแรงงานในเชิงรุก ด้วยการ re skill และ up skill
“แผนพัฒนากําลังคนในอุตสาหกรรมเป้าหมาย เป็นการบูรณาการการทํางานร่วมกันกับหน่วยงานที่เกี่ยวข้องทั่วประเทศ โดยเน้นการพัฒนาทักษะเพื่อการทํางาน ตอบโจทย์ภาคอุตสาหกรรมและการประกอบอาชีพในอนาคต โดยจะนํากรอบแผนพัฒนากําลังคนเข้าสู่การพิจารณาในที่ประชุมคณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช.) เพื่อเร่งขับเคลื่อนต่อไป” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทยแจ้งติดเชื้อไวรัส COVID-19 ระหว่างการปฏิบัติหน้าที่หลังมีการเดินทางไปหลายพื้นที่ พร้อมเปิดไทม์ไลน์ 24 มีนาคม - 7 เมษายน 2564
วันศุกร์ที่ 9 เมษายน 2564
ผู้ว่าการรถไฟแห่งประเทศไทยแจ้งติดเชื้อไวรัส COVID-19 ระหว่างการปฏิบัติหน้าที่หลังมีการเดินทางไปหลายพื้นที่ พร้อมเปิดไทม์ไลน์ 24 มีนาคม - 7 เมษายน 2564
ความคืบหน้ากรณีนายนิรุฒ มณีพันธ์ ผู้ว่าการรถไฟแห่งประเทศไทย ได้เข้ารับการตรวจเชื้อไวรัส COVID-19 เมื่อวันที่ 7 เมษายน 2564 และได้รับการยืนยันผลตรวจเป็นผู้ติดเชื้อ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยถึงความคืบหน้ากรณีนายนิรุฒ มณีพันธ์ ผู้ว่าการรถไฟแห่งประเทศไทย ได้เข้ารับการตรวจเชื้อไวรัส COVID-19 เมื่อวันที่ 7 เมษายน 2564 และได้รับการยืนยันผลตรวจเป็นผู้ติดเชื้อนั้น ล่าสุดได้รับการประสานข้อมูลเบื้องต้น คาดว่าการติดเชื้อโควิดของผู้ว่าการรถไฟแห่งประเทศไทย เกิดขึ้นในระหว่างการปฏิบัติหน้าที่ เนื่องจากในช่วงเวลาดังกล่าวนายนิรุฒได้มีการเดินทางไปปฏิบัติหน้าที่ในหลายพื้นที่ ซึ่งอาจทําให้เกิดการติดเชื้อโควิดขึ้นได้
ทั้งนี้ ผู้ว่าการรถไฟฯ ได้มีการแจ้งไทม์ไลน์ระหว่างวันที่ 24 มีนาคม - 7 เมษายน 2564 โดยยืนยันว่าไม่เคยเดินทางไปสถานบันเทิงย่านทองหล่อตามที่มีผู้กล่าวอ้างแต่อย่างใด ซึ่งปัจจุบันนายนิรุฒอยู่ระหว่างการเข้ารับการงรักษาตามขั้นตอนและกระบวนการที่ถูกต้องทางการแพทย์ ขณะเดียวกันในด้านความเคลื่อนไหวของพนักงานและลูกจ้างการรถไฟฯ ก็ได้มีการเชิญชวนให้คนรถไฟร่วมส่งกําลังใจให้ผู้ว่าการรถไฟฯ หายจากอาการป่วยในเร็ววัน ด้วยการติดแฮชแท็ก #กําลังใจให้ผู้ว่าการรถไฟฯ อีกด้วย
นายเอกรัช กล่าวต่อว่า นายนิรุฒได้มอบนโยบายให้พนักงานและลูกจ้าง รฟท. ทุกคนดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ในการให้บริการแก่ผู้โดยสารทั้งบนขบวนรถ และสถานีทั่วประเทศในช่วงเทศกาลสงกรานต์อย่างเคร่งครัด เพื่อสร้างความมั่นใจ และความปลอดภัยแก่ผู้ใช้บริการ โดยมีการกําหนดจุดคัดกรองวัดไข้ผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากาก พร้อมกับให้สแกนแอปพลิเคชัน ไทยชนะ ก่อนและหลังใช้บริการ รวมถึงให้ผู้โดยสารที่ไม่สามารถใช้แอพพลิเคชันไทยชนะให้กรอกข้อมูลการเดินทางแทน โดยมีเจ้าหน้าที่ดูแลด้านความปลอดภัย อํานวยความสะดวก ตลอดจนขอความร่วมมือผู้โดยสารให้ปฏิบัติตามมาตรการสาธารณสุข
ทั้งนี้ รฟท. ยังจัดให้มีการทําความสะอาดสถานีรถไฟ ขบวนรถโดยสาร สถานที่จําหน่ายตั๋วโดยสาร ที่พักผู้โดยสาร สถานที่ให้บริการ ด้วยน้ํายาฆ่าเชื้อหรือแอลกอฮอล์อย่างสม่ําเสมอ ส่วนประชาชนที่ต้องการเดินทางโดยรถไฟ สามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-เอาจริง! ติดกล้องจับ - ปรับรถยนต์วิ่งไหล่ทางซ้ายบนทางด่วน
วันอาทิตย์ที่ 18 เมษายน 2564
เอาจริง! ติดกล้องจับ - ปรับรถยนต์วิ่งไหล่ทางซ้ายบนทางด่วน
...
จากสถิติในปี 2563 ที่ผ่านมา พบว่าอุบัติเหตุบนทางพิเศษหรือทางด่วนกว่า 50% เกิดจากการขับรถเร็ว การเปลี่ยนช่องทางกะทันหัน และการวิ่งบนไหล่ทาง ส่งผลให้ขณะนี้ได้มีการออก 2 มาตรการความปลอดภัยบนทางพิเศษ รวมถึงการเตรียมออกกฎหมายความเร็วบนทางด่วนใหม่ในอนาคต
.
มาตรการความปลอดภัยบนทางพิเศษที่รัฐบาลตั้งเป้าดําเนินการให้แล้วเสร็จภายในปี 2565 ประกอบด้วย
1.การติดตั้งป้ายแจ้งเตือนความเร็ว (Your Speed Sign) ที่ทํางานควบคู่กับกล้องตรวจจับความเร็ว โดยจะติดตั้งให้ครอบคลุมทั้ง 4 เส้นทางพิเศษ รวมทั้งสิ้น 17 จุด ซึ่งขณะนี้ดําเนินการเสร็จแล้ว 2 เส้นทาง คือ ทางพิเศษบูรพาวิถี เเละทางพิเศษเฉลิมมหานคร
2.การติดตั้งกล้องตรวจจับรถยนต์วิ่งไหล่ทางซ้าย (ช่องทางฉุกเฉิน) เพื่อป้องกันไม่ให้เกิดอุบัติเหตุบนไหล่ทาง มีทั้งสิ้น 32 จุด บน 4 เส้นทางพิเศษ โดยขณะนี้ได้ติดตั้งบนทางพิเศษกาญจนาภิเษก (บางพลี - สุขสวัสดิ์) เรียบร้อยแล้ว
.
จึงขอความร่วมมือประชาชนไม่ฝ่าฝืนขับรถในช่องไหล่ทางบนทางด่วน เพื่อลดการเกิดอุบัติเหตุ มิเช่นนั้นรถของท่านจะถูกบันทึกข้อมูลจากกล้องวงจรปิดและส่งไปยังเจ้าหน้าที่ตํารวจเพื่อดําเนินการออกใบสั่งต่อไป ซึ่งมีโทษปรับ 1,000 บาท เช่นเดียวกับกรณีขับรถแร็วเกิน 120 กม./ชม. ที่มีโทษปรับ 500 บาท ตาม พ.ร.บ.จราจรทางบก พ.ศ. 2522 นะครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. เตือนอย่าหลงเชื่อ Rapid Test ตรวจภูมิคุ้มกันหลังฉีดวัคซีน
วันอาทิตย์ที่ 18 เมษายน 2564
สธ. เตือนอย่าหลงเชื่อ Rapid Test ตรวจภูมิคุ้มกันหลังฉีดวัคซีน
กระทรวงสาธารณสุข เตือนอย่าหลงเชื่อข้อมูลแชร์ในโซเชียลฉีดวัคซีนโควิด 19 ซิโนแวคแล้วภูมิไม่ขึ้น ชี้ชุดตรวจเร็วหลายชนิดใช้ตรวจภูมิคุ้มกันกรณีฉีดวัคซีนไม่ได้ ต้องตรวจด้วยวิธีเฉพาะ
กระทรวงสาธารณสุข เตือนอย่าหลงเชื่อข้อมูลแชร์ในโซเชียลฉีดวัคซีนโควิด 19 ซิโนแวคแล้วภูมิไม่ขึ้น ชี้ชุดตรวจเร็วหลายชนิดใช้ตรวจภูมิคุ้มกันกรณีฉีดวัคซีนไม่ได้ ต้องตรวจด้วยวิธีเฉพาะ ซึ่งวิธีที่ดูความสามารถในการกําจัดเชื้อต้องทําในห้องปฏิบัติการความปลอดภัยทางชีวภาพระดับ 3 ยืนยันฉีดวัคซีนช่วยสร้างภูมิคุ้มกันโรคโควิด 19 ได้
บ่ายวันนี้ (18 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ แถลงข่าวกรณีโซเชียลมีเดียเผยแพร่ข้อมูลว่าฉีดวัคซีนโควิด 19 ของซิโนแวค ครบ 2 เข็มแล้วตรวจด้วยชุดตรวจเร็ว (Rapid Test) ภูมิคุ้มกันไม่ขึ้น ว่า การตรวจด้วยชุดตรวจเร็วบางชนิดเป็นการตรวจปลอกหุ้มสารพันธุกรรม (Neucleocapsid protein) จะไม่สามารถตรวจพบได้ การตรวจภูมิคุ้มกันต้องใช้วิธีตรวจที่เฉพาะต่อ spike protein วิธีหนึ่งที่เป็นมาตรฐาน คือ PRNT (Plaque Reduction Neutralization Test) โดยการตรวจหาระดับภูมิคุ้มกันต่อเชื้อโคโรนาไวรัส และต้องตรวจในห้องปฏิบัติการที่มีระบบความปลอดภัยทางชีวภาพระดับ 3 โดยนําน้ําเหลือง (serum) ของผู้ที่ได้รับวัคซีนมาใส่ในจานเพาะเชื้อที่มีไวรัสโคโรนาสายพันธุ์ต่าง ๆ และเจือจางเลือดลงครั้งละเท่าตัว จนถึงจุดที่สามารถทําลายเชื้อไวรัสลงครึ่งหนึ่ง จะเป็นจุดที่บ่งบอกระดับภูมิคุ้มกันที่เกิดขึ้น
นายแพทย์ศุภกิจกล่าวต่อว่า รัฐมนตรีช่วยว่าการกระทรวงสาธารณสุข ได้ตรวจภูมิคุ้มกันต่อ spike protein ที่โรงพยาบาลจุฬาลงกรณ์ ประมาณ 15 วันหลังฉีดครบ 2 เข็ม ก็พบว่ามีภูมิคุ้มกันขึ้น และผลตรวจของตนเองหลังฉีดซิโนแวค 2 เข็ม 14 วัน พบว่า มีระดับภูมิคุ้มกันสามารถทําลายไวรัสสายพันธุ์ที่พบแรกๆ ในประเทศตั้งแต่เริ่มมีการระบาด มีระดับสูงถึง 115 สายพันธุ์อู่ฮั่นระดับภูมิคุ้มกันสูง 85 และสายพันธุ์ที่ระบาดช่วงเดือนมกราคม 2564 สูง 90 ส่วนระดับภูมิคุ้มกันต่อสายพันธุ์ G ที่กําลังระบาดทั่วโลกลดลงอยู่ที่ 40-50 ซึ่งยังสามารถทําลายเชื้อไวรัสได้ และระดับสูงกว่าค่าเฉลี่ยที่บริษัทซิโนแวคได้วิจัยเพื่อยื่นขอทะเบียนที่หลังฉีด2 เข็ม มีระดับภูมิคุ้มกันเฉลี่ยอยู่ที่ 24 รวมทั้งงานวิจัยของประเทศชิลีพบว่าหลังฉีดวัคซีนซิโนแวค 1 เดือนภูมิคุ้มกันจะเพิ่มขึ้นค่อนข้างมาก โดยหลังฉีด 14 วันระดับภูมิคุ้มกันสูงร้อยละ 47.8, หลังฉีด 28 วัน และหลังฉีด 42 วัน ร้อยละ 95.6 เท่ากัน โดยมีระดับภูมิคุ้มกันสูงเป็นพัน เป็นข้อยืนยันว่าวัคซีนซิโนแวคได้ผลในการสร้างภูมิคุ้มกันโรค และอยู่ระหว่างการศึกษาวิจัยระดับภูมิคุ้มกันโรคในผู้ที่ได้รับการฉีดวัคซีนโควิด 19 ในคนไทย
นอกจากนี้ กรมวิทยาศาสตร์การแพทย์ ได้ร่วมกับเครือข่าย เฝ้าระวัง ติดตามการกลายพันธุ์ ทั้งสายพันธุ์อังกฤษ แอฟริกาใต้ บราซิล แคลิฟอร์เนีย ไนจีเรีย และล่าสุดคือสายพันธุ์อินเดีย B1.617 ซึ่งมีการกลายพันธุ์ 2 ตําแหน่ง คือ E484 และ L452 ขณะนี้ ยังไม่มีข้อสรุปชัดเจนว่าการกลายพันธุ์เกี่ยวข้องการการระบาดที่ทําให้จํานวนผู้ติดเชื้อในอินเดียเพิ่มขึ้นมากหรือไม่ ทําให้อาการรุนแรงขึ้นหรือไม่ และวัคซีนสามารถป้องกันได้หรือไม่
************************************** 18 เมษายน 2564
รัฐบาลไทย-ข่าวทำเนียบรัฐบาล-ไฟเขียวขยายเวลาสมัครเป็นผู้ประกันตนมาตรา 39 ถึง 30 มิ.ย. นี้
วันอาทิตย์ที่ 18 เมษายน 2564
ไฟเขียวขยายเวลาสมัครเป็นผู้ประกันตนมาตรา 39 ถึง 30 มิ.ย. นี้
...
ข่าวดี...ผู้ประกันตนมาตรา 33 ที่ลาออกจากงานหรือสิ้นสุดการเป็นลูกจ้าง และไม่ได้สมัครเป็นผู้ประกันตนภาคสมัครใจตามมาตรา 39 ภายใน 6 เดือนนับแต่วันสิ้นสุดความเป็นผู้ประกันตน รวมถึงผู้ประกันตนที่สิ้นสภาพการเป็นผู้ประกันตนตามมาตรา 39 เนื่องจากขาดส่งเงินสมทบ ฟังทางนี้
.
สําหรับแนวทางช่วยเหลือเพื่อให้ผู้ประกันตนมีหลักประกันทางสังคมมากขึ้น ครม. จึงมีมติเห็นชอบขยายเวลาให้ผู้ประกันตนมาตรา 33 ที่สิ้นสุดการเป็นลูกจ้าง ตั้งแต่วันที่ 1 ก.ย. 2562 - 31 ธ.ค. 2563 และประสงค์ที่จะอยู่ในระบบประกันสังคมต่อไป สามารถแสดงความจํานงเป็นผู้ประกันตนภาคสมัครใจตามมาตรา 39 ทดแทนได้ จนถึงวันที่ 30 มิ.ย. 2564
.
นอกจากนี้ ยังให้ขยายกําหนดเวลานําส่งเงินสมทบเข้ากองทุนประกันสังคม ที่ต้องนําส่งประจํางวดเดือนมี.ค. 2563 – งวดเดือนพ.ค. 2564 ให้นําส่งภายในวันที่ 15 มิ.ย. 2564
.
โดยคาดว่ามาตรการดังกล่าว จะช่วยให้มีผู้แสดงความจํานงเป็นผู้ประกันตนตามมาตรา 39 และผู้ที่ขาดส่งเงินสมทบนําส่งเงินเพื่อรักษาสิทธิการเป็นผู้ประกันตนตามมาตรา 39 ตามเดิม กว่า 207,700 คน มีหลักประกันด้านสุขภาพและสิทธิประโยชน์อื่น ๆ ผ่านกองทุนประกันสังคมอย่างต่อเนื่อง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. พบช่วงวิกฤติโควิด 19 ผู้สูงอายุ และครอบครัว เป็นพลังใจสำคัญสำหรับคนไทย
วันอาทิตย์ที่ 18 เมษายน 2564
สธ. พบช่วงวิกฤติโควิด 19 ผู้สูงอายุ และครอบครัว เป็นพลังใจสําคัญสําหรับคนไทย
กระทรวงสาธารณสุข พบในช่วงวิกฤติโควิด 19 ผู้สูงอายุ ครอบครัว และ อสม. คือกลุ่มที่มีพลังใจดี เป็นพลังใจสําคัญสําหรับคนไทย พร้อมชวนประชาชนฉีดวัคซีนใจ 4 เข็ม ความรู้สึกปลอดภัย ไม่ตระหนก ความหวัง และความเข้าใจ สร้างภูมิคุ้มกันทางใจรับมือสถานการณ์โควิด 19
วันนี้ (18 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมสุขภาพจิต แถลงข่าวในประเด็นวัคซีนใจ ว่า กรมสุขภาพจิตได้จัดทํา Mental Health Check-in เครื่องมือตรวจวัดอุณหภูมิใจ เพื่อวัดระดับความเครียดของประชาชนในสถานการณ์วิกฤติโควิด 19 โดยพบว่า เมื่อมีการแพร่ระบาดเป็นวงกว้างประชาชนมีความเครียดสูงขึ้น และมีภาวะเหนื่อยหน่าย ท้อแท้ตามมา โดยเฉพาะในช่วงวันที่ 8 – 12 เมษายน 2564 ที่พบผู้ติดเชื้อเป็นจํานวนมากในระลอกใหม่ ส่วนช่วงที่สถานการณ์มีแนวโน้มที่ดี อุณหภูมิใจของประชาชนจะดีขึ้นตามมา นอกจากนี้ยังพบว่า คนไทยมีความสามารถในการฟื้นจิตใจตนเองเป็นอย่างดี ซึ่งกลุ่มที่มีพลังใจที่ดีที่สุดขณะนี้ คือ ผู้สูงอายุ และครอบครัว โดยมีพลังใจระดับมากอยู่ที่ร้อยละ 72.50 และระดับปานกลางร้อยละ 26.29 รองลงมาคือ กลุ่ม อสม. ที่ทํางานหนักมีจิตอาสา และเป็นพลังใจสําคัญสําหรับคนไทย และขอเชิญทุกคนร่วมกันฉีดวัคซีนใจที่มี 4 เข็ม ได้แก่ 1.ความรู้สึกปลอดภัย คือพฤติกรรมปลอดภัย สวมหน้ากากอนามัย ล้างมือ เว้นระยะห่าง ไม่เข้าไปในสถานที่แออัด 2. ไม่ตระหนก ให้รับฟังข้อมูลที่เป็นข้อเท็จจริงจากกระทรวงสาธารณสุข หรือหน่วยงานภาครัฐที่น่าเชื่อถือได้ ลดการรับฟังข้อมูลที่ไม่มีแหล่งที่มา และเลือกรับข้อมูลที่เป็นประโยชน์ 3.ความหวัง 4.ความรู้สึกเข้าใจ ส่งกําลังใจที่ดีให้กันและกัน พร้อมออกมาดูแลผู้อื่น
แพทย์หญิงพรรณพิมลกล่าวต่อว่า กระทรวงสาธารณสุข ยังมีการเฝ้าระวังและแก้ไขปัญหาสุขภาพจิตของคนไทย โดยการสํารวจคัดกรองเชิงรุกตั้งแต่วันที่ 1 - 15 เมษายน 2564 จํานวน 838,550 คน พบกลุ่มที่มีความเสี่ยงที่จะทําร้ายตนเองและภาวะเหนื่อยอ่อน อ่อนล้า 38,804 คน หรือคิดเป็นร้อยละ 4.63 ซึ่งกรมสุขภาพจิตได้ติดตามอาการแล้ว 20,849 คน คิดเป็นร้อยละ 53.73 พร้อมทั้งให้คําปรึกษาเบื้องต้น, ติดต่อกลับเพื่อให้การช่วยเหลือ, ส่งต่อพบแพทย์หรือหน่วยงานอื่นๆ
“ขอความร่วมมือประชาชนเข้ามาเช็คสุขภาพใจว่าความเครียดอยู่ในระดับใดที่ Mental Health Check-In จากเว็บไซต์ของกรมสุขภาพจิต ซึ่งจะทราบผลการประเมินทันที มีคําแนะนําการปฏิบัติตัว ที่สําคัญขอให้ใส่ข้อมูลเบอร์โทรศัพท์ไว้ด้วย หากพบว่ามีความเสี่ยงเจ้าหน้าที่จะทําการติดต่อกลับเพื่อดูแลต่อไป หรือหากต้องการปรึกษาสุขภาพจิตโทรปรึกษาสายด่วน กรมสุขภาพจิต 1323” แพทย์หญิงพรรณพิมลกล่าว
************************************** 18 เมษายน 2564
รัฐบาลไทย-ข่าวทำเนียบรัฐบาล-ยัน Hospitel ได้มาตรฐาน...ทุกแห่งผ่านการตรวจประเมิน
วันอาทิตย์ที่ 18 เมษายน 2564
ยัน Hospitel ได้มาตรฐาน...ทุกแห่งผ่านการตรวจประเมิน
...
สถานที่รักษาผู้ป่วยโควิด-19 นอกจากในโรงพยาบาล และโรงพยาบาลสนามแล้ว ก็ยังปรับโรงแรมมาเป็นสถานพยาบาลชั่วคราว หรือ Hospitel
.
Hospitel จะรองรับผู้ติดเชื้อโควิด-19 ที่ไม่มีอาการ หรือรักษาในโรงพยาบาลหลักมา 3 - 5 วัน แล้วมีอาการดีขึ้น โดยทีมแพทย์จะดําเนินการตรวจและบันทึกอาการผู้ป่วยทุกวันผ่านเทเลเมดิซีนหรือไลน์กลุ่ม
.
โดยมีแพทย์ประจํา 1 คน พยาบาล 1 คนต่อ 20 เตียง เครื่องวัดอุณหภูมิแบบดิจิทัล เครื่องวัดความเข้มข้นของออกซิเจนในเลือด และเครื่องเอกซเรย์เคลื่อนที่ หากอาการเปลี่ยนแปลงจะย้ายกลับโรงพยาบาลหลักทันที
.
ปัจจุบันมี Hospitel ที่ขึ้นทะเบียนแล้ว 23 แห่ง จํานวน 4,900 เตียง ดูแลผู้ติดเชื้อแล้วเกือบ 2 พันเตียง และเตรียมเพิ่มให้ได้ 5 - 7 พันเตียง ซึ่งจะช่วยลดความแออัดในโรงพยาบาล
.
ประชาชนใกล้เคียง Hospitel อย่าได้เป็นกังวล เพราะการจัดการระบบต่าง ๆ ไม่ว่าจะเป็นสิ่งแวดล้อม การกําจัดขยะ น้ําเสีย เป็นการจัดบริการทางการแพทย์ตามมาตรฐาน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เริ่มวันนี้...แบงก์ปรับเวลาปิดให้บริการ ยกระดับมาตรการคุมโควิด
วันอาทิตย์ที่ 18 เมษายน 2564
เริ่มวันนี้...แบงก์ปรับเวลาปิดให้บริการ ยกระดับมาตรการคุมโควิด
...
ผู้ทําธุรกรรมทางการเงินที่ต้องไปติดต่อกับสาขาของธนาคารทุกแห่งดูทางนี้ สมาคมธนาคารไทย ประกาศแนวทางเพื่อลดความเสี่ยงของการแพร่ระบาดของเชื้อไวรัสโควิด-19 ระลอกใหม่ รวมถึงมาตรการป้องกันโรคสําหรับงานบริการสาขา ตามแนวทางของกระทรวงสาธารณสุข
.
โดยกําหนดให้ธนาคารอาจพิจารณาปิดสาขาบางแห่งชั่วคราว สําหรับพื้นที่ที่มีความเสี่ยงสูงต่อการแพร่ระบาดของโรค ซึ่งลูกค้าสามารถใช้บริการที่ตู้ ATM หรือผ่านช่องทาง online ได้ตามปกติ และสามารถตรวจสอบรายชื่อสาขาที่ปิดการบริการทาง website ของแต่ละธนาคาร
.
สําหรับการปรับเวลาปิดสาขาทั่วประเทศ จะเริ่มวันที่ 16 เม.ย. 64 เป็นต้นไป ดังนี้
• สาขาในห้าง / สาขาที่เปิดให้บริการ 7 วัน ปิดไม่เกินเวลา 17.00 น.
• สาขาภายนอก ปิดไม่เกินเวลา 15.30 น.
.
นอกจากนี้ จะจํากัดช่องให้บริการและจํานวนลูกค้าในสาขา เพื่อเว้นระยะห่างที่เหมาะสม กรณีสาขาใดมีพนักงานหรือลูกค้าติดเชื้อเข้าใช้บริการจะปิดเพื่อพ่นฆ่าเชื้อทันที และเปิดทําการเมื่อเสร็จสิ้น ส่วนพนักงานที่สัมผัสใกล้ชิดผู้ป่วย ให้ตรวจเชื้อ/และทําการกักตัวเองในที่พักทันที และจัดให้มีพนักงานเข้าปฏิบัติหน้าที่แทน
.
ซึ่งแนวทางดังกล่าว คํานึงถึงความปลอดภัยของพนักงานและลูกค้าเป็นสําคัญ โดยจะกลับมาให้บริการตามปกติเมื่อสถานการณ์เริ่มคลี่คลายลง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-3 ล้านตัว! ปล่อยพันธุ์ปลา ฟื้นฟูประมงน้ำจืดใน กทม.
วันอาทิตย์ที่ 18 เมษายน 2564
3 ล้านตัว! ปล่อยพันธุ์ปลา ฟื้นฟูประมงน้ําจืดใน กทม.
...
“ในน้ํามีปลา ในนามีข้าว” ไทยเราขึ้นชื่อเรื่องความอุดมสมบูรณ์ วันนี้ทรัพยากรธรรมชาติมีพื้นที่น้อยลง เนื่องจากการขยายตัวของเมือง รัฐบาลโดยกระทรวงเกษตรและสหกรณ์จึงทําโครงการฟื้นฟูทรัพยากรพันธุ์ปลาน้ําจืด โดยปล่อยพันธุ์ปลาน้ําจืดจํานวน 3 ล้านตัว ในแหล่งน้ําสาธารณะของพื้นที่ กทม. ฝั่งตะวันออก จํานวน 6 จุด ครอบคลุม 3 เขต ได้แก่ หนองจอก มีนบุรี และลาดกระบัง
.
พันธุ์ปลาดังกล่าว ประกอบด้วย ปลาตะเพียนขาว ปลาตะเพียนทอง ปลากระแห ปลากาดํา และปลาหมอไทย พร้อมทั้งสร้างความตระหนักรู้แก่ประชาชนในชุมชนโดยรอบ ให้เห็นคุณค่าและมีส่วนร่วมในการอนุรักษ์และฟื้นฟูทรัพยากรสัตว์น้ํา
.
โดยมุ่งหวังว่าพันธุ์ปลาที่ปล่อยนี้ จะเป็นแหล่งอาหาร แหล่งอาชีพและรายได้ให้แก่เกษตรกรและประชาชน ได้อย่างยั่งยืน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไฟเขียว‼️จัดระเบียบร้านขายก๊าซหุงต้มให้ปลอดภัยและเป็นมาตรฐาน
วันอาทิตย์ที่ 18 เมษายน 2564
ไฟเขียว!!️จัดระเบียบร้านขายก๊าซหุงต้มให้ปลอดภัยและเป็นมาตรฐาน
...
ผู้ประกอบกิจการร้านขายก๊าซหุงต้ม ต้องรู้! ถึงข้อปฏิบัติเกี่ยวกับสถานที่เก็บรักษาก๊าซปิโตรเลียมเหลวประเภทร้านจําหน่าย ที่ผ่านความเห็นชอบจากการประชุม ครม. แล้ว เพื่อกํากับดูแลร้านขายก๊าซหุงต้มให้มีความปลอดภัยและเป็นไปตามมาตรฐานมากขึ้น
.
รัฐบาลไทย-ข่าวทำเนียบรัฐบาล-ขยายเวลา แรงงานต่างด้าว ตรวจโควิด-19 ทำประวัติ
วันอาทิตย์ที่ 18 เมษายน 2564
ขยายเวลา แรงงานต่างด้าว ตรวจโควิด-19 ทําประวัติ
...
ปัจจุบันแรงงานจากประเทศเพื่อนบ้าน ถือเป็นส่วนสําคัญในการประกอบกิจการของสถานประกอบการไทยหลายแห่ง และแม้จะอยู่ในภาวการณ์แพร่ระบาดโรคโควิด-19 แต่กระบวนการผลิตเครื่องอุปโภคบริโภค ก็ยังต้องเดินหน้าต่อไป รัฐบาลจึงผ่อนผันให้คนต่างด้าว 3 สัญชาติ ได้แก่ กัมพูชา ลาว เมียนมา ยังคงอยู่ทํางานต่อไปได้เป็นกรณีพิเศษ แต่จะต้องดําเนินการอย่างถูกกฎหมาย คือ ผ่านการตรวจโรคโควิด-19 จัดเก็บอัตลักษณ์บุคคล ภายใน 16 เม.ย. 64 และทําทะเบียนประวัติคนซึ่งไม่มีสัญชาติไทยที่มีใบอนุญาตทํางานอยู่ด้านหลังบัตร (บัตรสีชมพู) ภายในปี 2564 นี้
.
แต่ด้วยมาตรการควบคุมและป้องกันการแพร่ระบาดของโรคโควิด-19 รวมถึงสถานการณ์การแพร่ระบาดในปัจจุบัน ที่ประชุม ครม. จึงมีมติเห็นชอบขยายเวลา การตรวจโควิด-19 และเก็บอัตลักษณ์บุคคล ให้ถึง 16 มิ.ย.64
ส่วนการทําทะเบียนประวัติคนซึ่งไม่มีสัญชาติไทยที่มีใบอนุญาตทํางานอยู่ด้านหลังบัตร ให้ถึง 31 มี.ค. 65
.
เพื่อให้สถานประกอบการดําเนินการได้อย่างต่อเนื่องต่อไป และแรงงานมีเวลาดําเนินการตามกฎหมายเพิ่มมากขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ยังไม่เก็บ! ค่าใช้น้ำสาธารณะในภาคเกษตรกรรม
วันอาทิตย์ที่ 18 เมษายน 2564
ยังไม่เก็บ! ค่าใช้น้ําสาธารณะในภาคเกษตรกรรม
...
จากกระแสความกังวล เรื่องการเก็บค่าใช้น้ําสาธารณะในภาคการเกษตร ตาม พ.ร.บ.ทรัพยากรน้ํา พ.ศ. 2561 ว่าจะเป็นภาระซ้ําเติมเกษตรกรที่มีรายได้น้อยนั้น รัฐบาล ยืนยัน ว่าภายใน 2 ปีนี้ ยังไม่มีการเก็บค่าใช้น้ําอย่างแน่นอน เนื่องจากยังต้องผ่านการพิจารณาจากคณะกรรมการลุ่มน้ํา และรับฟังความเห็นของประชาชนในพื้นที่ เพื่อให้ได้ข้อสรุปถึงอัตราและรูปแบบการเก็บค่าใช้น้ําสาธารณะที่เหมาะสม และเป็นธรรม
.
หลักการสําคัญ คือ เพื่อให้ผู้ใช้น้ํา วางแผนการใช้น้ําอย่างเหมาะสม โดยแบ่งการใช้น้ําสาธารณะออกเป็น 3 ประเภท ได้แก่
1. เพื่อดํารงชีพ เช่น กินใช้ในครัวเรือน ทําเกษตร ปศุสัตว์เลี้ยงชีพ รักษาระบบนิเวศ บรรเทาสาธารณภัย คมนาคม เป็นต้น
2. เพื่ออุตสาหกรรม เช่น การท่องเที่ยว การผลิตไฟฟ้า ประปา เป็นต้น
3. เพื่อกิจการขนาดใหญ่ เช่น การท่องเที่ยว หรือใช้น้ํามากจนอาจส่งผลกระทบข้ามลุ่มน้ํา หรือครอบคลุมพื้นที่กว้างขวาง เป็นต้น
.
แนวทางเบื้องต้น คือ การใช้ประเภทที่ 1 กินใช้ในครัวเรือน
และ ทําเกษตรหรือเลี้ยงสัตว์เพื่อยังชีพในรอบแรกของปี นั้น “ไม่มีการเก็บค่าใช้น้ํา”
แต่หากทํารอบที่ 2 ในพื้นที่มากกว่า 66 ไร่ จะต้องเก็บค่าใช้น้ํา เพื่อสร้างความตระหนักให้ลดการใช้น้ําช่วงหน้าแล้ง ซึ่งจะส่งผลกระทบต่อการรักษาระบบนิเวศ การผลักดันน้ําเค็ม และทําให้เกิดการขาดแคลนน้ําได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลติดตามสถานการณ์หน้ากากอนามัย ป้องกันขาดแคลน-ขายเกินราคา สำรวจกำลังผลิต 4-5ล้านชิ้น/วัน
วันอาทิตย์ที่ 18 เมษายน 2564
รัฐบาลติดตามสถานการณ์หน้ากากอนามัย ป้องกันขาดแคลน-ขายเกินราคา สํารวจกําลังผลิต 4-5ล้านชิ้น/วัน
รัฐบาลติดตามสถานการณ์หน้ากากอนามัย ป้องกันขาดแคลน-ขายเกินราคา สํารวจกําลังผลิต 4-5ล้านชิ้น/วัน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลมีแนวทางป้องกันการขาดแคลนหน้ากากอนามัยอย่างต่อเนื่อง มีกระบวนการติดตามสถานการณ์หน้ากากอนามัย ผ่านคณะอนุกรรมการบูรณาการการบริหารพัสดุ สําหรับการป้องกัน ควบคุม การแพร่ระบาดโรคติดเชื้อไวรัสโคโรนา 2019 โดยปลัดสํานักนายกรัฐมนตรีเป็นประธาน เพื่อสร้างความมั่นใจว่าประเทศไทยจะมีหน้ากากอนามัยและพัสดุที่เกี่ยวข้องใช้อย่างเพียงพอ ทั้งในสถานพยาบาลและประชาชนทั่วไป รวมถึงได้ใช้สินค้าที่มีคุณภาพและราคาที่เหมาะสม ซึ่งล่าสุด คณะอนุกรรมการฯ ได้ประชุมและประสานงานกับกระทรวงพาณิชย์ กระทรวงสาธารณสุข กระทรวงมหาดไทยและหน่วยงานที่เกี่ยวข้อง ติดตามสถานการณ์และการบริหารจัดการหน้ากากอนามัยทางการแพทย์ โดยมี สาระหลัก คือ
1)กําลังการผลิตจากโรงงาน 63 แห่งภายในประเทศ ที่จําหน่ายหน้ากากอนามัยในท้องตลาด ในช่วง 3 เดือนที่ผ่านา (เดือนมกราคม-มีนาคม 2564) รวมวันละ 4-5 ล้านชิ้นต่อวัน มีการนําเข้าหน้ากากอนามัยทางการแพทย์ที่ใช้ในห้องผ่าตัด จํานวน 28.69 ล้านชิ้น และที่ไม่ได้ใช้ในห้องผ่าตัด จํานวน 228.13 ล้านชิ้น หน้ากากผ้าลิขสิทธิ์ จํานวน 238.23 ล้านชิ้น และหน้ากากกันฝุ่นในโรงงานอุตสาหกรรม จํานวน 992.98 ล้านชิ้น
2)มีการเตรียมการบริหารจัดการหน้ากากอนามัยให้มีความพอเพียงกับบุคลากรทางการแพทย์ทั่วประเทศในช่วงนี้แล้ว โดยกระทรวงสาธารณสุข และองค์การเภสัชกรรม เป็นหน่วยงานที่รับผิดชอบ
3)กรมการค้าภายใน สํานักงานคณะกรรมการอาหารและยา (อย.) และสํานักงานตํารวจแห่งชาติ ติดตามตรวจสอบคุณภาพหน้ากากอนามัยในท้องตลาดให้เป็นไปตามมาตรฐาน ดําเนินการจับกุมผู้ลักลอบนําหน้ํากากอนามัยใช้แล้วมาจําหน่ายใหม่
และควบคุมราคาจําหน่ายให้เป็นไปตามกฎหมายที่กําหนดอย่างเคร่งครัด
นางสาวรัชดา กล่าวเพิ่มเติมว่า หน้ากากอนามัยเป็นสินค้าควบคุม ซึ่งตามประกาศคณะกรรมการกลางว่าด้วยราคาสินค้าและบริการ (กกร.) ได้กําหนดราคาจําหน่ายและการแจ้งข้อมูลหน้ากากอนามัย โดยผู้ขายจะต้องขายหน้ากากอนามัย (Surgical mask) ไม่เกิน 2.50 บาทต่อชิ้น การส่งออกต้องขออนุญาตและเป็นไปตามเงื่อนไขและหลักเกณฑ์ท่ีเก่ียวข้อง หากประชาชนพบข้อมูลเบาะแสการจําหน่ายเกินราคาสามารถแจ้งสายด่วน กรมการค้าภายใน หมายเลข 1569 ได้ทันที